ศบค. รายงานจำนวนผู้ป่วยโควิด-19 วันนี้ พบผู้ป่วยเพิ่ม 1,940 ราย เสียชีวิตเพิ่มสูงถึง 21 ราย
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือศบค. รายงานสถานการณ์การแพร่ระบาดของโรคโควิด-19 ในประเทศวันนี้ (2 พ.ค.64) ว่า มีผู้ติดเชื้อรายใหม่ 1,940 ราย เป็นผู้ที่ติดเชื้อจากระบบเฝ้าระวังและบริการ 1,788 ราย , จากการค้นหาเชิงรุกในชุมชน 142 ราย , ติดเชื้อจากต่างประเทศ  10 ราย ทำให้มีผู้ป่วยยืนยันสะสม68,984 ราย หายป่วยแล้ว 39,481 ราย รักษาตัวอยู่ที่โรงพยาบาล 29,481 ราย โดยมีผู้ป่วยอาการหนัก 954 ราย ,ใส่เครื่องช่วยหาย 270 ราย  และเสียชีวิตเพิ่ม 21 คน ซึ่งส่วนใหญ่ผู้เสียชีวิตมีโรคประจำตัวและมีประวัติใกล้ชิดผู้ติดเชื้อ  สำหรับสถานการณ์ทั่วโลกมีผู้ติดเชื้อสะสมกว่า 152 ล้านราย เสียชีวิตกว่า 3 ล้านคน โดยประเทศที่มียอดผู้ติดเชื้อสูงสุดอันดับแรก สหรัฐอเมริกา รองลงมาคือ อินเดีย บราซิลและฝรั่งเศส ขณะที่ประเทศไทยอยู่อันดับ 102 ของโลก